1989 (Taylor Swiftin albumi)

1989 on yhdysvaltalaisen laulaja-lauluntekijä Taylor Swiftin studioalbumi, joka julkaistiin 27. lokakuuta 2014. Albumi myi julkaisuviikollaan yli 1,2 miljoonaa kappaletta Yhdysvalloissa ja nousi suoraan Billboard 200 -listan kärkeen. Albumi oli Yhdysvalloissa vuoden 2014 myydyin levy. Se oli myynyt 3,66 miljoonaa kappaletta yhdeksän viikon aikana. 

1989 poikkeaa musiikillisesti Swiftin aiemmasta country pop -tyylistä. Swift on sanonut sen olevan hänen ensimmäinen virallinen popalbuminsa. Swift on kirjoittanut ja tuottanut useimmat kappaleet yhdessä Max Martinin ja Shellbackin kanssa. Lisäksi hän on tehnyt albumilla yhteistyötä muun muassa Fun-yhtyeen Jack Antonoffin, Ryan Tedderin ja Imogen Heapin kanssa.

Ensimmäisenä singlenä albumilta julkaistiin kappale ”Shake It Off” elokuussa 2014. Single nousi listakärkeen muun muassa Yhdysvalloissa. Toisena singlenä julkaistiin kappale ”Blank Space”, joka syrjäytti Shake It Offin Billboardin listan kärkisijalta. Kolmantena singlenä albumilta julkaistiin kappale ”Style”. Toukokuussa 2015 Swift julkaisi singlenä uuden version kappaleesta ”Bad Blood”. Remix-versiolla esiintyy Swiftin kanssa rap-artisti Kendrick Lamar. Kappale nousi Billboardin listalla ykköseksi.

Albumista on julkaistu 13 kappaletta sisältävä tavallinen painos ja Deluxe-versio. Deluxe Edition sisältää kolme bonuskappaletta sekä kolme raitaa, joilla Swift esittelee sävellysprosessiaan ja varhaisia versioita kappaleista.

Vuonna 2015 Swiftillä oli The 1989 World Tour -kiertue, jolla hän esitti pääosin 1989-albumin kappaleita. Kiertueella hän esiintyi Yhdysvalloissa, Kanadassa, Australiassa ja useissa Euroopan maissa. Frontier Touring. Arkistoitu.

Uudelleen levytetty versio albumista, nimeltään 1989 (Taylor’s Version) julkaistiin 27. lokakuuta 2023. Swift levyttää vanhaa tuotantoaan uudelleen albumien omistajuuteen ja oikeuksiin liittyvän kiistan takia.

Tuotanto
1989 on tyyliltään synthpoppia ja poikkeaa Swiftin aiemmasta country-tyylisestä musiikista. Swiftin mukaan 1989 on hänen "ensimmäinen virallinen popalbuminsa". Nimi 1989 tulee Swiftin syntymävuodesta. Albumin musiikissa on myös vaikutteita 1980-luvun popista. Swift on sanonut, että esimerkiksi Phil Collinsin, Annie Lennoxin ja Madonnan 1980-luvun lopun tuotanto inspiroi häntä.  Rolling Stone 8.9.2014

Swift kirjoitti suurimman osan kappaleista yhdessä ruotsalaisten lauluntekijöiden ja tuottajien Max Martinin ja Shellbackin kanssa. Martin ja Swift toimivat albumin vastaavina tuottajina. OneRepublic-yhtyeen Ryan Tedder osallistui kappaleiden ”Welcome to New York” ja ”I Know Places” säveltämiseen.

Balladin ”This Love” Swift sävelsi yksin. Hän tuotti kappaleen pitkäaikaisen yhteistyökumppaninsa Nathan Chapmanin kanssa. ”This Love” on albumin ainoa country-vaikutteinen kappale.

Brittiläinen laulaja-lauluntekijä Imogen Heap kirjoitti ja tuotti Swiftin kanssa kappaleen ”Clean”. Kappale kirjoitettiin ja levytettiin yhdessä päivässä Heapin kotona Lontoossa. Heap laulaa kappaleessa taustoja.  Popdust 31.10.2014

Fun-yhtyeen Jack Antonoff teki Swiftin kanssa kappaleet ”Out of the Woods”, ”I Wish You Would” ja ”You Are In Love”. Swift kirjoitti laulumelodiat ja sanoitukset Antonoffin tekemään taustamusiikkiin. ”Out of the Woods” on ensimmäinen kappale, jossa Swift on kirjoittanut sanoitukset valmiiseen raitaan.

Sanoitukset
Albumin sanoitukset käsittelevät muun muassa seurustelusuhdetta ja erosta selviämistä. Kuten Swiftin aiemmilla albumeilla, useat kappaleet ovat omaelämäkerrallisia. Kappaleiden ”Out of the Woods” ja ”Style” on tulkittu mediassa kertovan Swiftin ja hänen entisen poikaystävänsä, One Direction -yhtyeen Harry Stylesin, suhteesta. Swiftin mukaan ”Out of the Woods” kertoo epävarmuudesta ja haavoittuvuudesta seurustelusuhteessa.  International Business Times 14.10.2014 Kappaleen ”Clean” aiheena on vaikeuksista selviäminen.

Toisena teemana lyriikoissa on kuuluisuus. ”Blank Space” käsittelee ironisesti Swiftin mediaimagoa. Swiftin yksityiselämää ja suhteita on käsitelty etenkin Yhdysvalloissa paljon lehdissä. Kappaleen sanoituksissa Swift on pakkomielteinen julkkiksia tapaileva nainen, joka kostaa entisille miesystävilleen suhteiden kariuduttua. Swift on sanonut kirjoittaneensa kappaleen alun perin vitsinä.  MTV 14.11.2014  Washington Post 27.10.2014

Kappaleessa ”I Know Places” Swift pohtii elämää ja parisuhdetta julkisuuden valokeilassa. ”Shake It Off” käsittelee kritiikin kohteena olemista ja arvostelijoiden jättämistä omaan arvoonsa. Swift on sanonut kirjoittaneensa kappaleen, kun hänen musiikkiaan, yksityiselämäänsä ja ulkonäköään oli arvosteltu mediassa.

Kappale ”Bad Blood” kertoo välirikosta entisen ystävän kanssa. Swift on kertonut, että kappaleen kohteena on naislaulaja, joka petti hänen luottamuksensa muun muassa sabotoimalla Swiftin kiertuetta.  Rolling Stone 8.9.2014 Mediassa on spekuloitu, että kappale kertoo Katy Perrystä, koska tämä palkkasi Swiftin henkilökuntaa itselleen kesken kiertueen.

”Welcome to New York” on omaelämäkerrallinen kappale Swiftin muutosta New Yorkiin. Kappale on kunnianosoitus kaupungille. Swift on sanonut saaneensa kaupungista inspiraatiota ja uutta suuntaa elämään.

Singlet
Ensimmäisenä singlenä albumilta julkaistiin elokuussa 2014 ”Shake It Off”. Kappale debytoi Billboard Hot 100 -listan kärkisijalla, ja siitä tuli Swiftin uran toinen kärkisijan saavuttanut single Yhdysvalloissa. Single on menestynyt hyvin myös kansainvälisesti. Ennen albumin julkaisua Swift julkaisi iTunesissa kappaleet ”Out of the Woods” ja ”Welcome to New York”.  Entertainment Weekly 20.10.2014

Toisena virallisena singlenä albumilta julkaistiin kappale ”Blank Space”. Blank Space syrjäytti ”Shake It Offin” listan kärjestä ja teki Swiftistä ensimmäisen naisartistin, jolla on ollut peräkkäisillä viikoilla kaksi singleä listan ykkössijalla. Kappaleen musiikkivideossa Swift esittää romantiikkaan pakkomielteisesti suhtautuvaa naista ja malli Sean O'Pry tämän poikaystävää. Video kuvattiin Long Islandilla, muun muassa Ohekan linnassa. Videota markkinoitiin Yhdysvalloissa siihen liittyvällä mobiilisovelluksella, jossa liikutaan videon paikoissa. ABC Mobiilisovellus palkittiin syyskuussa 2015 parhaan interaktiivisen ohjelman Emmy-palkinnolla.

Kolmantena singlenä albumilta julkaistiin helmikuussa 2015 kappale ”Style”. Kappale nousi Billboardin listalla sijalle 6.

Albumin deluxe-version bonusraita ”Wonderland” julkaistiin iTunesissa promosinglenä 17. helmikuuta 2015. Toiset bonuskappaleet ”You Are In Love” ja ”New Romantics” julkaistiin iTunesissa Wonderlandin jälkeen. Deluxe-version bonuskappaleita ei oltu aiemmin julkaistu digitaalisesti. iTunes

Albumin neljäs virallinen single on remix kappaleesta ”Bad Blood”. Uudella versiolla esiintyy Swiftin kanssa rap-artisti Kendrick Lamar. Kappale nousi Billboardin listalla ykköseksi. Kappaleen musiikkivideo sai paljon huomiota, koska siinä esiintyy Swiftin ja Lamarin lisäksi useita muita julkisuuden henkilöitä kuten Cara Delevingne, Ellie Goulding, Mariska Hargitay, Cindy Crawford ja Selena Gomez. Videota katsottiin YouTubessa ensimmäisen vuorokauden aikana 20,1 miljoonaa kertaa, mikä on enemmän kuin millään videolla aikaisemmin.

Viidentenä singlenä julkaistiin balladi ”Wildest Dreams”. Wildest Dreams nousi Billboardin listalla sijalle 5. Billboard Kappaleen musiikkivideo kuvaa kahden näyttelijän välistä romanssia elokuvan kuvauksissa ja sijoittuu 1950-luvun Afrikkaan. Videon tuotto menee luonnonsuojeluun Afrikassa. Videota kritisoitiin romantisoidusta ja kolonialistisesta asenteesta Afrikkaan, koska siinä ei esiinny paljoa mustia ihmisiä. Ohjaaja Joseph Kahn sanoi, että video ei kerro kolonialismista vaan romanssista ja pyrkii antamaan historiallisesti oikean kuvan elokuvanteosta 1950-luvulla.

Albumin kuudes virallinen single on ”Out of the Woods”. Kappaleen musiikkivideo julkaistiin 31. joulukuuta 2015.http://www.billboard.com/articles/columns/pop/6820708/taylor-swift-out-of-the-woods-premiere-new-years-rockin-eve Taylor Swift's Video for 'Out of the Woods' Will Premiere on 'New Year's Rockin' Eve'] Billboard 12.12.2015

Seitsemäntenä singlenä julkaistaan albumin Deluxe-versiolla esiintynyt kappale ”New Romantics”.

Kiertue

Swift piti albumin tueksi konserttikiertueen The 1989 World Tour, jolla hän esitti pääosin albumin kappaleita. Kiertue alkoi 8. toukokuuta 2015 ja päättyi 12. joulukuuta 2015. Siihen kuului 85 konserttia stadioneilla ja areenoilla. Suurin osa konserteista oli Yhdysvalloissa. Swiftillä oli lisäksi viisi konserttia Kanadassa, kahdeksan Euroopassa, seitsemän Aasiassa ja seitsemän Australiassa. The 1989 World Tour oli kaupallinen menestys ja tuotti 250,7 miljoonaa dollaria. Pollstar. Arkistoitu. Yksi konsertti julkaistiin konserttielokuvana The 1989 World Tour Live Apple Music -palvelussa 20. joulukuuta 2015. Elokuva sisältää liveversiot useimmista albumin kappaleista.

Vastaanotto
Kaupallinen menestys
1989 myi julkaisuviikollaan yli 1,2 miljoonaa kappaletta Yhdysvalloissa ja nousi Billboard 200 -listan kärkeen. Joulukuuhun 2014 mennessä albumi oli myynyt Yhdysvalloissa 3,4 miljoonaa kappaletta ja oli vuoden toiseksi eniten myynyt albumi Frozen-elokuvan soundtrackin jälkeen. Vuoden viimeisellä listaviikolla 1989 myi 326 000 kappaletta, ja ohitti Frozen-elokuvan soundtrackin vuoden myydyimpänä albumina. Yhdeksän viikon aikana albumi oli myynyt yhteensä 3,66 miljoonaa kappaletta. Albumi on menestynyt kansainvälisesti. Se nousi listakärkeen muun muassa Kanadassa, Isossa-Britanniassa ja Australiassa. Suomessa albumi nousi listasijalle 10.

Helmikuuhun 2015 mennessä albumi oli myynyt maailmanlaajuisesti 8,6 miljoonaa kappaletta.  IFPI 25.2.2015 Albumi on saanut kultalevyn, platinalevyn tai platinalevyn sertifikaatin monissa maissa. Se on myynyt yhdeksänkertaista platinaa Yhdysvalloissa, kuusinkertaista platinaa Isossa-Britanniassa ja 11-kertaista platinaa Australiassa.

Arvostelut
1989 on saanut kriitikoilta pääosin positiivisia arvosteluja. Eri lehtien arvosteluja keräävällä Metacritic sivustolla albumilla on keskiarvona luokitus 76/100. Billboard- ja Cosmopolitan-lehdissä albumi valittiin vuoden parhaaksi albumiksi. Guardian-lehdessä albumi sai 4 tähteä. Albumin sanottiin erottuvan popin valtavirrasta etenkin keksiäillä lyriikoilla. Sitä verrattiin Jane Wiedlinin 1980-luvun tuotantoon. Guardian Los Angeles Timesin arviossa Swiftin lyriikoita ja musiikkityyliä puolestaan kritisoitiin vähemmän omaperäisiksi kuin hänen aiemmilla albumeillaan. Los Angeles Times Albumia on verrattu Lorden ja Lana Del Reyn tuotantoon. AV Club

 Kappaleet 

Muusikot
 Taylor Swift – laulu, kitara, tuotanto
 Max Martin – koskettimet, piano, taustalaulu, tuotanto 
 Shellback - kitara, basso, koskettimet, perkussiot, rummut, taustalaulu, tuotanto
 Ali Payami - koskettimet, tuotanto
 Ryan Tedder - piano, juno, kitara, syntetisaattori, tuotanto, äänitys 
 Noel Zancanella - syntetisaattori, basso, ohjelmointi
 Jack Antonoff – kitara, basso, koskettimet, taustalaulu, tuotanto
 Nathan Chapman - kitara, basso, koskettimet, rummut, tuotanto, äänitys
 Imogen Heap – vibrafoni, rummut, mbira, perkussiot, koskettimet, taustalaulu, tuotanto, äänitys
 Mattman & Robin - rummut, kitara, basso, koskettimet, perkussiot, tuotanto
 Niklas Ljungfelt - kitara
 Jonas Thander - saksofoni
 Jonas Lindeborg - trumpetti
 Magnus Wiklund - pasuuna
 Michael Ilbert, Smith Carlson, Laura Sisk, Sam Holland – äänitys
 Serban Ghenea, John Hanes, Peter Carlsson – miksaus
 Tom Coyne – masterointi
1989, cd:n kansivihko

Listasijoitukset
Viikottaiset listat
2014–2015Maa ja listaKorkeinsijoitus Alankomaat (Album Top 100)1 Australia (ARIA Charts)1 Belgia (Ultratop Flanders) Ultratop. Flanders. Viitattu 23.8.2024. (hollanniksi)1 Belgia (Ultratop Wallonia) Ultratop. Wallonia. Viitattu 23.8.2024. (ranskaksi)7 Brasilia (ABPD)3 Espanja (PROMUSICAE) 4 Etelä-Afrikka (RISA)7 Etelä-Korea (Circle Chart)10 Irlanti (IRMA)1 Iso-Britannia (OCC, Britannian albumilista)1 Italia (FIMI)5 Itävalta (Ö3 Austria Top 40)5 Japani (Oricon)3 Kanada (Canadian Albums Chart)1 Kreikka (IFPI)11 Kroatia (HDU)1 Meksiko (AMPROFON) 1 Norja (VG-lista) 1 Portugali (AFP) 3 Puola (ZPAV)17 Ranska (SNEP)9 Ruotsi (Sverigetopplistan) 23 Saksa (Gfk, Offizielle Top 100)1 Skotlanti (OCC)1 Suomi (Suomen virallinen lista)10 Sveitsi (Hitparade) Hitparade.ch. Viitattu 23.8.2024. (saksaksi)3 Tanska (Hitlisten)2 Tsekki (ČNS IFPI)17 Unkari (Mahasz) Slágerlisták, 27.10.2014. Viitattu 23.8.2024. (unkariksi)22 Uusi-Seelanti (Recorded Music NZ)1 Yhdysvallat (Billboard 200)1

2021–2023Maa ja listaKorkeinsijoitus Argentiina (Capif) Diario de Cultura. CAPIF. Arkistoitu. Viitattu 22.8.2024. (espanjaksi)1 Itävalta (Ö3 Austria Top 40)4 Islanti (Tónlistinn) Plötutíðindi, 4.11.2023. Viitattu 22.8.2024. (islanniksi)25 Kreikka (IFPI) 1 Ruotsi (Sverigetopplistan) 17 Sveitsi (Hitparade)1

Vuoden lopun listat
2014Maa ja listaKorkein sija Alankomaat (Album Top 100) Dutch Charts. Viitattu 7.3.2025. (hollanniksi)82 Argentiina (CAPIF) ARG Noticias. Viitattu 7.3.2025. (espanjaksi)9 Australia (ARIA Charts)2 Belgia (Ultratop Flanders) Ultratop. Flanders. Viitattu 7.3.2025. (hollanniksi)71 Belgia (Ultratop Wallonia) Ultratop. Wallonia. Viitattu 7.3.2025. (ranskaksi)198 Etelä-Korea (Gaon Chart, ulkomaiset albumit) Gaon Chart. Arkistoitu. Viitattu 7.3.2025. (koreaksi)25 Irlanti (IRMA)7 Iso-Britannia (Britannian albumilista)11 Japani (Oricon) Oricon. Arkistoitu. Viitattu 5.3.2025. (japaniksi)34 Kanada (Canadian Albums Chart)2 Meksiko (AMPROFON) Centro de Desarrollo Digital. AMPROFON. Arkistoitu. Viitattu 7.3.2025. (espanjaksi)28 Ranska (SNEP) Snepmusique.com. Syndicat National de l’Édition Phonographique. Arkistoitu. Viitattu 7.3.2025. (ranskaksi)160 Saksa (Gfk)  Offizielle Deutsche Charts. Viitattu 7.3.2025. (saksaksi)71 Sveitsi (Hitparade) Hitparade. Viitattu 7.3.2025. (saksaksi)87 Uusi-Seelanti (Recorded Music NZ)3 Yhdysvallat (Billboard 200)3

2015Maa ja listaKorkein sija Australia (ARIA Charts)3 Belgia (Ultratop Flanders) Ultratop. Flanders. Viitattu 7.3.2025. (hollanniksi)33 Belgia (Ultratop Wallonia) Ultratop. Wallonia. Viitattu 7.3.2025. (ranskaksi)125 Espanja (PROMUSICAE) PROMUSICAE. Arkistoitu. Viitattu 7.3.2025. (espanjaksi)20 Etelä-Korea (Gaon Chart, ulkomaiset albumit) Gaon Chart. Arkistoitu. Viitattu 7.3.2025. (koreaksi)22 Irlanti (IRMA)7 Iso-Britannia (Britannian albumilista)6 Itävalta (Ö3 Austria)47 Japani (Billboard Japan) Billboard Japan. Billboard. Viitattu 7.3.2025. (japaniksi)15 Japani (Oricon) Oricon News. Oricon. Arkistoitu. Viitattu 7.3.2025. (japaniksi)30 Kanada (Canadian Albums Chart)1 Kroatia (HDU, ulkomaiset albumit) CMC, 30.12.2015. Arkistoitu. Viitattu 7.3.2025. (kroatiaksi)6 Meksiko (AMPROFON) Centro de Desarrollo Digital. AMPROFON. Arkistoitu. Viitattu 7.3.2025. (espanjaksi)20 Ranska (SNEP) Snepmusique.com. Syndicat National de l’Édition Phonographique. Arkistoitu. Viitattu 7.3.2025. (ranskaksi)82 Saksa (GfK)  Offizielle Deutsche Charts. Viitattu 7.3.2025. (saksaksi)71 Sveitsi (Hitparade) Hitparade. Viitattu 7.3.2025. (saksaksi)40 Unkari (Mahasz) Slagerlistak, 30.12.2015. Viitattu 7.3.2025. (unkariksi)69 Uusi-Seelanti (Recorded Music NZ)7 Yhdysvallat (Billboard 200)1

2016Maa ja listaKorkein sija Australia (ARIA Charts)17 Belgia (Ultratop Flanders) Ultratop. Flanders. Viitattu 7.3.2025. (hollanniksi)94 Etelä-Korea (Gaon Chart, ulkomaiset albumit) Gaon Chart. Arkistoitu. Viitattu 7.3.2025. (koreaksi)36 Iso-Britannia (Britannian albumilista)44 Japani (Billboard Japan) Billboard Japan. Billboard. Viitattu 7.3.2025. (japaniksi)39 Kanada (Canadian Albums Chart)17 Uusi-Seelanti (Recorded Music NZ)19 Yhdysvallat (Billboard 200)17

2017Maa ja listaKorkein sija Australia (ARIA Charts)32 Etelä-Korea (Gaon Chart, ulkomaiset albumit) Gaon Chart. Arkistoitu. Viitattu 7.3.2025. (koreaksi)89 Norja (VG-lista)71 Yhdysvallat (Billboard 200)101

2018Maa ja listaKorkein sija Australia (ARIA Charts)36 Yhdysvallat (Billboard 200)82

2019Maa ja listaKorkein sija Australia (ARIA Charts)46 Yhdysvallat (Billboard 200)116

2020Maa ja listaKorkein sija Australia (ARIA Charts)44 Belgia (Ultratop Flanders) Ultratop. Flanders. Viitattu 7.3.2025. (hollanniksi)166 Iso-Britannia (Britannian albumilista)97 Yhdysvallat (Billboard 200)105 Yhdysvallat (Billboard, indiealbumit)36

2021Maa ja listaKorkein sija Australia (ARIA Charts)27 Belgia (Ultratop Flanders) Ultratop. Flanders. Viitattu 7.3.2025. (hollanniksi)102 Irlanti (IRMA)30 Iso-Britannia (Britannian albumilista)59 Yhdysvallat (Billboard 200)88 Yhdysvallat (Billboard, indiealbumit)10

2022Maa ja listaKorkein sija Alankomaat (Album Top 100) Dutch Charts. Viitattu 7.3.2025. (hollanniksi)90 Australia (ARIA Charts)16 Belgia (Ultratop Flanders) Ultratop. Flanders. Viitattu 7.3.2025. (hollanniksi)57 Iso-Britannia (Britannian albumilista)33 Kanada (Canadian Albums Chart)45 Tanska (Hitlisten)100 Yhdysvallat (Billboard 200)75 Yhdysvallat (Billboard, indiealbumit)8

2023Maa ja listaKorkein sija Alankomaat (Album Top 100) Dutch Charts. Viitattu 7.3.2025. (hollanniksi)21 Australia (ARIA Charts)9 Belgia (Ultratop Flanders) Ultratop. Flanders. Viitattu 7.3.2025. (hollanniksi)15 Belgia (Ultratop Wallonia) Ultratop. Wallonia. Viitattu 7.3.2025. (ranskaksi)132 Islanti (Tónlistinn) Plötutídindi, 30.12.2015. Viitattu 7.3.2025. (islanniksi)80 Iso-Britannia (Britannian albumilista)12 Itävalta (Ö3 Austria)  Austriancharts.at. Viitattu 8.3.2025. (saksaksi)16 Kanada (Canadian Albums Chart)14 Portugali (AFP)70 Ruotsi (Sverigetopplistan)40 Saksa (GfK) Offizielle Deutsche Charts. Viitattu 7.3.2025. (saksaksi)39 Sveitsi (Hitparade) Hitparade. Viitattu 7.3.2025. (saksaksi)4 Tanska (Hitlisten)44 Unkari (Mahasz, albumimyynti) Slagerlistak, 30.12.2015. Viitattu 7.3.2025. (unkariksi)56 Uusi-Seelanti (Recorded Music NZ)7 Yhdysvallat (Billboard 200)75 Yhdysvallat (Billboard, indiealbumit)2

2024Maa ja listaKorkein sija Australia (ARIA Charts)68 Belgia (Ultratop Flanders) Ultratop. Flanders. Viitattu 7.3.2025. (hollanniksi)92 Iso-Britannia (Britannian albumilista)75 Portugali (AFP)77 Sveitsi (Hitparade) Hitparade. Viitattu 7.3.2025. (saksaksi)7 Yhdysvallat (Billboard 200)83 Yhdysvallat (Billboard, indiealbumit)11

Vuosikymmenen lopun listat
Maa ja listaKorkein sija Australia (ARIA Charts, 2010–2019)5 Iso-Britannia (Britannian albumilista)25 Kanada (Canadian Albums Chart)5 Yhdysvallat (Billboard 200, 2010–2019)2

Myyntipalkinnot
Maa SertifikaattiMyöntäjä Alankomaat kultaa NVPI Australia 11x platinaa Australian Recording Industry Association Belgia 4x platinaa Belgian Entertainment Association Brasilia platinaa Pro-Música Brasil Espanja kultaa Productores de Música de España Italia platinaa Federazione Industria Musicale Italiana Itävalta 3x platinaa IFPI Austria Iso-Britannia 6x platinaa British Phonographic Industry Japani platinaa Recording Industry Association Japan Kanada 6x platinaa Music Canada Meksiko 3x platinaa + kultaa AMPROFON Norja 3x platinaa IFPI Norge Portugali Audiogest 4/2024 kultaa Associação Fonográfica Portuguesa Puola 3x platinaa Związek Producentów Audio Video Ranska platinaa Syndicat National de l’Édition Phonographique Ruotsi kultaa GLF Saksa platinaa Bundesverband Musikindustrie Singapore 3x platinaa Recording Industry Association Singapore Sveitsi platinaa IFPI Schweiz Tanska 2x platinaa IFPI Danmark Uusi-Seelanti 9x platinaa Recorded Music NZ Yhdysvallat 9x platinaa Recording Industry Association of America

1989 (Taylor’s Version)

Uudelleen levytetty versio albumista, nimeltään 1989 (Taylor’s Version) julkaistiin 27. lokakuuta 2023. Albumilla on mukana uudet versiot kaikista kappaleista ja viisi aiemmin julkaisematonta kappaletta, jotka jäivät pois alkuperäiseltä albumilta. Swift levyttää kuusi ensimmäistä albumiaan uudelleen albumien omistajuuteen ja oikeuksiin liittyvän kiistan takia. Albumi nousi listaykköseksi muun muassa Yhdysvalloissa. Sen julkaisun myötä myös alkuperäinen albumi nousi uudelleen listoille useissa maissa.

Huomioita

Lähteet

 Aiheesta muualla 
 1989 Discogs-sivustolla
 1989 Metacritic-sivustolla

Luokka:Vuoden 2014 albumit
Luokka:Taylor Swiftin albumit
Luokka:Max Martinin tuottamat albumit
Luokka:Jack Antonoffin tuottamat albumit
Luokka:Grammy-palkitut albumit